open-index/open-wikipedia-markdown huggingface dataset:
Auriat

**Auriat** estas franca komunumo lokita en la departemento Creuse kaj en la regiono Limoĝio. Ĝi havis 113&#160;loĝantojn laŭ censo plenumita en 1999.

__TOC__
## Geografio 
Auriat etendiĝas sur 21,66&#160;km², kaj havis 113&#160;loĝantojn laŭ la lasta oficiala censo, tiel ke la loka loĝdenso estas nur 5&#160;homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo. 

La regiono ĉefe konsistas el malaltaj montoj kaj altebenaĵoj : la plej alta punkto de Auriat situas je alteco de 628&#160;metroj.

## Historio 
Antaŭ la franca revolucio de 1789 kaj la kreado de la departemento Creuse en 1790, Auriat apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Franck Simon-Chautemps, kiu do fariĝis la loka urbestro.

## Monumentoj 
La loka preĝejo datiĝas de la 15-a jarcento, kaj estis parte renovigita.

## Administrado 
Auriat apartenas al la kantono de Bourganeuf, kies ĉefurbo estas Bourganeuf. Tiu kantono mem estas parto de la arondismento de Guéret, unu el la du arondismentoj de la departemento Creuse.

## Vidu ankaŭ 
*Komunumoj de Creuse
*Kantono de Bourganeuf

Kategorio:Komunumoj de Creuse
Kultura Asocio Esperantista

La **Kultura Asocio Esperantista** (**KAE**, en la kataluna lingvo "Associació Cultural Esperantista") estis laborista esperantista asocio aganta en Sabadell, Katalunio. Ĝi estis kolektiva membro de Hispana Esperanto-Federacio. .

## Eldonado 
La asocio eldonis trimonatan bultenon *KAE-Informilo*, kies ĉefredaktoro estis dum multaj jaroj Vicente Hernández Llusera kaj poste Luis Serrano Pérez

## Referencoj 
Kategorio:Esperanto-movado en Hispanio
Kategorio:Katalunaj Esperanto-asocioj
Kategorio:Laborista Esperanto-movado
Tarsigeroj

**Tarsigeroj** estas la membroj de la genro ***Tarsiger***, genro de birdoj de la familio de Muŝkaptuledoj iome rilataj al la ruĝvostuloj, kvankam en tiu genro kelkaj specioj havas rimarkindajn kolorajn vostojn ne ruĝecajn kiel ĉe tiuj, sed bluajn kaj pro tio kelkaj uzas la nomon de Bluvostuloj kiuj ne precize kongruas kun ĉiuj specioj de la genro, sed ja kun la Ruĝecbrusta tarsigero kaj la Bluvostulo.

La genro enhavas la jenajn speciojn:
* Ortarsigero (*Tarsiger chrysaeus*)
* Ruĝecbrusta tarsigero (*Tarsiger hyperythrus*)
* Blankabrova tarsigero (*Tarsiger indicus*)
* Kolumtarsigero (*Tarsiger johnstoniae*)
* Bluvostulo (*Tarsiger cyanurus*)

Kategorio:Muŝkaptuledoj
Kategorio:Birdoj de Azio
Tropikaj kaj subtropikaj humidaj foliarbaroj

[eta|220ra|Tropika humida arbaro de [Gujano.]]
eta|220ra|Amazona pluvarbaro.
eta|220ra|Situo de la tropikaj humidaj foliarbaroj.
[eta|220ra|Tropikaj kaj subtropikaj humidaj arbaroj laŭ la [Vivozono|vivozon-klasifika modelo de Leslie Holdridge.]]
La **tropikaj kaj subtropikaj humidaj foliarbaroj**, estas tersupraĵa biomo.

Aliaj tropikaj kaj subtropikaj arbaraj regionoj, kun pli malalta precipitaĵo, gastigas la tropikajn kaj subtropikajn sekajn foliarbarojn kaj la tropikajn kaj subtropikajn koniferarbarojn. Ankaŭ ekzistas mezvarmaj pluvarbaroj, en certaj humidaj mezvarmaj marbordaj regionoj.

## Klasifiko kaj disvastiĝo 
La biomo inkluzivas plurajn tipojn de arbaroj :
* **Malaltaĵaraj ekvatoraj ĉiamverdaj pluvarbaroj**, komunlingve konataj kiel **tropikaj pluvarbaroj**, estas arbaroj kiuj ricevas altan precipitaĵon ( pli ol 2000 mm, aŭ 80 coloj, jare) dum la tuta jaro. Tiuj arbaroj troviĝas en zono ĉirkaŭ la ekvatoro, kun la plej grandaj areoj en Amazonio de Sudameriko, la konga baseno de Centra Afriko, en Indonezio, kaj en Novgvineo.
* **Humidaj deciduaj** kaj **kvazauĉiamverdaj sezonaj arbaroj**, ricevas altan tutjaran precipitaĵon kun varma somera humida sezono kaj pli malvarma vintra seka sezono. Iuj arboj en tiuj arbaroj faligas iujn aŭ ĉiujn de siaj folioj dum la vintra seka sezono. Tiuj arbaroj troviĝas en partoj de Sudameriko, en Centrameriko kaj ĉirkaŭ Karibujo, en marborda Okcidentafriko, partoj de Hindujo, kaj tra multe da Hindoĉinujo.
* **Montaraj pluvarbaroj**, iuj de ili estas konataj kiel nubarbaroj, kreskas en montaraj areoj kun malvarmeta klimato.
* **Inunditaj arbaroj**, inkluzive dolĉakvaj marĉarbaroj kaj torfejaj marĉarbaroj.

Tropikaj kaj subtropikaj humidaj foliarbaroj estas komunaj en pluraj tersupraĵaj ekozonoj, inkluzive de partoj de la afrotropiso (Ekvatora Afriko), orientaliso (partoj de Hindujo kaj Sudorienta Azio), la neotropiso (norda Sudameriko kaj Centrameriko), aŭstralazia ekozono (orienta Indonezio, Novgvineo, norda kaj orienta Aŭstralio), kaj la pacifika ekozono (la tropikaj insuloj de la Pacifiko). Ĉirkaŭ duono de la tropikaj pluvarbaroj de la mondo troviĝas en la sudamerikaj landoj Brazilo kaj Peruo. Pluvarbaroj nun kovras malpli ol 6% de la monda tersupraĵa areo. Sciencistoj taksas ke pli ol duono de la specioj de plantoj kaj bestoj vivas en tropikaj pluvarbaroj.

## Ekoregionoj 
## Vidu ankaŭ 
* Klimata klasifiko de Köppen
* Nubarbaro
* Laŭrisilvo

## Eksteraj ligiloj 
*  Tropikaj kaj subtropikaj humidaj foliarbaroj : listo de ekoregionoj (WWF) 
*  Tropikaj kaj subtropikaj humidaj foliarbaroj : listo de tutmondaj 200-unuoj (WWF) 
*  Faktoj pri la tropikaj pluvarbaroj de la mondo laŭ *The Nature Conservancy*
*  Tipoj de pluvarbaroj
*  Pluvarbaroj - Lernejaj aktivecoj 
*  [Bildo pri la arbareco de la tero(https://eo.wikipedia.org/wiki/tero) laŭ la NASA, en la jaro 2002] 

Kategorio:Arbaroj
Kategorio:Biomoj
Gimnazio Ostrava-Zábřeh

**Gimnazio Ostrava-Zábřeh** (oficiala nomo: *Gimnazio, Ostrava-Zábřeh, Volgogradská 6a, kontribua organizaĵo*) estas ŝtata gimnazio, kies establinto estas Moraviasilezia regiono. Historio de la lernejo datiĝas ekde la 1-a de septembro 1957. En lerneja registro la lernejo havas registritaj fakojn Gimnazio - ĝenerala kvarjara (79-41-K/401) kaj okjara (79-41-K/801), sed de la jaro 2001 ĝi malfermas sole klasojn de la okjara studa ciklo de ĉiutaga formo de studado.

## Historio 
* 1957: fondo de la lernejo sub la nomo Dekunujara mezlernejo en konstruaĵo de baza lernejo en strato *Chrjukinova* (komuna direkciejo en la baza lernejo)
* 1959: la lernejon forlasas la unuaj vizitintoj
* 1960: malfermo de dujara telestudado por membroj de ČSLA
* 1963: ŝanĝo de la nomo de lernejo je SVVŠ Ostrava-Zábřeh, memstariĝo de la mezlernejo
* 1968: fino de la studado de membroj de ČSLA
* 1969: ŝanĝo de statuto de la lernejo el SVVŠ je gimnazio kaj transloĝiĝo de la lernejo en novan konstruaĵon en strato *Volgogradská*
* 1972: la unuaj vizitintoj de la kvarjara studa fako de la gimnazio
* 1975: malfermo de dujara telestudado por membroj de SNB
* 1983: fino de telestudado por la membroj de SNB
* 1990: malfermo de unuaj klasoj de plurjara gimnazio
* 2001: en la lernejo abiturientiĝas lastaj studentoj de la kvarjara studado

## Direktoroj 
* 1957–1958: Josef Hrbáč
* 1958–1970: Antonín Tichý
* 1970–1985: PhDr. Zdeněk Mácha
* 1985–1987: Jaroslav Horník
* 1987–1990: PhDr. Hana Pohlídalová
* 1990–1992: RNDr. Jiří Chmela
* 1992–1993: RNDr. Helena Pětvalská
* 1993–2000: RNDr. Miroslav Haluzík
* 1993–2021: RNDr. Jiří Chmela
* 2021 Mgr. Vít Schindler

## Vizitintoj 
El iliaj vicoj rekrutiĝis kelke da konataj personecoj - ni nomu almenaŭ MUDr. Jiří Pekárek, prezidanto de Ĉeĥa stomatologia kamero, Bořek Slezáček, populara kantisto kaj moderatoro aŭ Jiří Sedláček, konata aktoro kaj moderatoro.

## Eksteraj ligiloj 
* La lernejo solenas 50 jarojn

Kategorio:Gimnazioj en Ostrava
Kategorio:Zábřeh (Ostrava)
Ruĝecbrusta tarsigero

La **Ruĝecbrusta tarsigero** aŭ Ruĝecbrusta bluvostulo (***Tarsiger hyperythrus***) estas specio de birdo de la familio de Muŝkaptuledoj kaj genro de Tarsigeroj. Tiu genro karakteras iel laŭ aspekto pro flaveca koloro en subaj partoj, sed kombine kun blua aŭ griza en supraj partoj; ĉe tiu specio la **subaj partoj estas sufiĉe ruĝecaj** aŭ ruĝoranĝaj, de kie venas la nomo.

La specio, kiel ĉe multaj parencaj genroj, estas klara ekzemplo de seksa duformismo, ĉar la ino estas pli senkolora kun ĝenerala flaveca koloro sube (pli hela ventre) kaj grizbruna supre (nur la tre nigra okulo elstaras ene de hela ĉirkaŭokula ringo), dum la masklo montras en reprodukta plumaro tre malhelbluan supran koloron kun tre **brilbluaj markoj** nome en **vosto** (kaj de tie la alternativa nomo *Ruĝecbrusta bluvostulo*), en **ŝultro** kaj en **supraokula larĝa strio** kiu kuniĝas en frunto.

Ĝi troviĝas en Bangladeŝo, Butano, Ĉinio, Barato, Birmo kaj Nepalo. Ties natura habitato estas moderklimataj arbaroj.

## Referencoj
* BirdLife International 2004. Tarsiger hyperythrus. 2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Muŝkaptuledoj
Kategorio:Birdoj de Azio
Meza industria lernejo Ostrava-Vítkovice

**Meza industria lernejo Ostrava-Vítkovice** estis fondita en la jaro 1919. Konstruaĵo de la lernejo devenas el la jaro 1923. La origina nomo de la lernejo estis *MIL Maŝinindustria Vítkovice*, kiel estas indikite super ties enirejo. La lernejo troviĝas en strato *Zengrova* kaj ĝi estas unu el la plej malnovaj ĝis nun funkciantaj mezlernejoj en Ostrava.

La lernejo aranĝas multe da aktivecoj kiel estas ekzemple diversaj sportoj, rondetoj de vektora kaj rastra grafikoj, rondetoj de programado, skribado per ĉiuj dek fingroj ktp.

Kategorio:Mezlernejoj en Ostrava
Kategorio:Vítkovice
Bluvostulo

La **Bluvostulo**, Ruĝflanka bluvostulo, Ruĝflanka tarsigero, Oranĝaflanka bluvostulo aŭ Oranĝaflanka tarsigero (*Tarsiger cyanurus*), estas specio de birdo de la familio de Muŝkaptuledoj kaj genro de Tarsigeroj.

## Aspekto 
Tiu genro karakteras iel laŭ aspekto pro flaveca koloro en subaj partoj, sed kombine kun blua aŭ griza en supraj partoj; ĉe tiu specio la subaj partoj estas sablokoloraj (pli helaj ĉe maskloj, iomete pli malhelaj bruste), dum la supraj partoj estas **grizbrunaj ĉe ino kaj bluaj ĉe masklo**.

La specio, kiel ĉe multaj parencaj genroj, estas ekzemplo de seksa duformismo. La plej karakteraj ecoj de la specio en ambaŭ seksoj estas **flankoj klare markataj je ruĝoranĝa** koloro, kio nomigas la specion, krom la **bluaj vostoj**, kio estas kialo por alia parto de la specinomo (ankaŭ en la latina scienca nomo *cyanurus* signifas “blua” el “cianus” kaj “vosto” el “uros” el la antikva greka).

Krome en maskloj, kiel ĉe la Ruĝecbrusta tarsigero, estas du brilaj helbluaj markoj sed ne tiom markataj kiom ĉe tiu specio nome en ŝultroj kaj kiel **superokula strio** (kio finas kiel blankeca frunto), kio ĉe inoj estas malmulte markata hela superokula strio. Ĉe ambaŭ seksoj la mentono kaj gorĝo estas blankecaj, dum en brusto estas iom da malpureco bruneca ĉe inoj kaj blua ĉe maskloj.

Ĝi estas iomete pli granda ol la Eŭropa ruĝgorĝulo.

## Disvastiĝo 
Ĝi estas migranta insektomanĝanta specio kiu reproduktiĝas en miksitaj arbaroj de koniferoj kun subkreskaĵaro en norda Azio al Himalajo kaj okcidenta Ĉinio. Tiu specio vintras en sudorienta Azio.

La teritorio de tiu specio estas malrapide etendante okcidenten tra Finnlando. Ĝi estas tre rara sed pliiĝanta vaganto al okcidenta Eŭropo, kaj estis kelkaj vidaĵoj ankaŭ en plej okcidenta Nordameriko.

## Kutimaro 
La Bluvostulo nestumas ĉegrunde; la ino demetas 3-5 ovojn, kiujn nur ŝi kovas.

La masklo kantas sian melankolian triladon el arbopintoj. Ties alvoko estas tipa bruo "tak" kiel de saksikoloj aŭ enantoj.

## Bildaro 

Image:Ruribitaki male.JPG|Masklo ĉe Tsukuba, Ibaraki, areo Kantou, Japanio)

## Referencoj
Kategorio:Muŝkaptuledoj
Kategorio:Birdoj de Azio
Lichfield

**Lichfield** estas urbo en Staffordshire, Anglio. En frua 2008 la urbo mem enhavis ĉirkaŭ 31 mil loĝantojn: laŭ la 2001-a censo, estis pli ol 93 mil loĝantoj en la urbo kaj la ĉirkaŭa distrikto.

## Frua historio 
Estis vilaĝo, nomita *Letocetum*, de la romia epoko kvin kilometrojn sude de moderna Lichfield. En la historio de la anglosaksa historiisto Bede, la urbo nomiĝis *Licidfelth*. Ĝi iĝis la bazo de la episkopoj de la anglosaksa regno Mercia. Wulfhere, kiu regis Mercia de 658 al 675, donis bienon ĉe Lichfield al Sankta Chad, episkopo de Mercia, kaj tiu konstruis monaĥejon tie. Wulfhere mem, kaj posta reĝo Ceolred, entombiĝis en Lichfield.

La unua katedralo ĉe la nuna sito konstruiĝis ĉirkaŭ 700 por enhavi la restaĵojn de Chad, kaj iĝis grava pilgrimcelo. En 786 reĝo Offa ŝanĝigis Lichfield en ĉefepiskopejon, sed post ties morto la urbo reiĝis nur episkopejo.

Dum la 9-a jarcento la vikingoj disrabis Lichfield, al kiu mankis fortikaĵoj. En 1075 la episkopo translokiĝis al Chester, kaj lia sekvanto bazis sin ĉe Coventry. En 1148 Lichfield denove iĝis episkopa urbo. La nuna katedralo ekkonstruiĝis en 1195.

eta|maldekstra|Katedralo Lichfield

## La tudora epoko 
Pro la religiaj reformoj de Henriko la 8-a, pilgrimoj ne plu venis al Lichfield, kaj la urbo malprosperis.

Dum la regado de Maria la 1-a tri homoj ŝtiparumis pro herezo. La lasta homo ŝtipuramita en Anglio pro herezo mortis ĉe Lichfield en 1612: li estis baptismano kiu rifuzis konformi al anglikanismo.

## Angla enlanda milito 
Dum la angla enlanda milito la katedralaj gravuloj subtenis la reĝon sed la plejparto de la loĝantaro subtenis la parlamenton. En 1643 oni fortikis la katedralan placon. Parlamenta generalo Robert Greville (2-a Barono Brooke) atakis la placon sed mortis per hazarde deviiĝinta kuglo la fest-tagon de Sankta Chad: la subtenantoj de Karlo la 1-a proklamis tion miraklo. Tamen parlamenta armeo mallonge kaptis la katedralon. La saman jaron Princo Rupert de la Rejno rekaptis ĝin, sed en 1646, post la malvenko de la reĝo, la katedralaj instancoj kapitulacis.

## Posta historio 
Ekde la 1650-a jardeko, Lichfield estis grava haltejo de diligencoj veturantaj de Londono al Chester, kaj pro tio reprosperis. Dum la 18-a jarcento pluraj eminentuloj loĝis tie, inkluzive Samuel Johnson, David Garrick, Erasmus Darwin kaj Anna Seward. Tamen post la komenco de la industria revolucio kaj la alveno de fervojoj, Lichfield denove malpligraviĝis.

## Vizitindaĵoj 
eta|maldekstra|Bildo el la *Evangelioj de Lichfield*
Inter la vizitindaĵoj estas:
* la katedralo, la sola mezepoko katedralo de Anglio kun tri spajroj. En la katedralo estas la *Evangelioj de Lichfield*, riĉe ornamita manuskripto de la evangelioj, datanta de la 8-a jarcento
* Milley's Hospital, virina hospitalo datanta de 1504
* muzeo ĉe la naskiĝloko de Samuel Johnson
* Erasmus Darwin House, la domo kie loĝis Erasmus Darwin kaj kiu iĝis muzeo en 1999
* pluraj antikvaj preĝejoj


Kategorio:Urboj de Staffordshire
Adjuvanto

Adjuvanto povas havi jenajn signifojn: 

* Adjuvanto (farmakologio): Substanco aldonita al drogo por helpi aŭ pliigi ĝian efikon
* Adjuvanto (konstruado): Substanco aldonita al betono por plibonigi iun karakterizaĵon.
* Adjuvanto (lingvo): Planlingvo de Louis Beaufront
Ortarsigero

La **Ortarsigero** (***Tarsiger chrysaeus***) estas specio de birdo de la familio de Muŝkaptuledoj kaj genro de Tarsigeroj. Tiu genro karakteras iel laŭ aspekto pro flaveca koloro en subaj partoj, sed kombine kun blua aŭ griza en supraj partoj; nur tiu specio estas ĝenerale **pli flava kaj sen tiuj supraj markoj**, ĉar ĝi havas nur helbrunajn aŭ helgrizajn suprajn partojn. Pro la ĝenerale flava koloro kaj tre brilflavaj subaj partoj (ĉefe ĉe maskloj) la specio nomiĝas *Or-tarsigero* kaj same en la latina scienca nomo la specifa parto *chrysaeus* estas latinigita vorto el la antikva greka signife “el oro” (ĥrisos).

[eta|maldekstra|Masklo ĉe Mailee Thaatĉ en Kullu - Manali Distrikto de Himaĉal Pradeŝ, [Barato]]
La specio, kiel ĉe multaj parencaj genroj, estas klara ekzemplo de seksa duformismo, ĉar la ino estas pli senkolora kun ĝenerala flaveca koloro sube kaj grizbruna supre (nur la tre nigra okulo elstaras), dum la masklo montras en reprodukta plumaro pli brilflavan suban koloron, tre kontrastan en la vosto, kies supra parto estas nigreca, kaj same tre kontrastan en la vizaĝo kie **nigra masko** kovras el la beko al la orelo ĉefe kontraŭ la helflava brila gorĝo. La supraj partoj estas grizbrunaj, sed inter la krono kaj la nigra masko rimarkindas **flava superokula strio**.

Ĝi troviĝas en Butano, Ĉinio, Barato, Birmo, Nepalo, Pakistano, Tajlando kaj Vjetnamio. Ties natura habitato estas moderklimataj arbaroj.

## Referencoj
* BirdLife International 2004. Tarsiger chrysaeus. 2006 IUCN Ruĝa Listo de Minacataj Specioj. Konsultita la 27an de julio 2007.

## Bildaro 

Image:Golden Bush Robin (Male) I2 IMG 3435.jpg| Masklo ĉe Mailee Thaatĉ en Kullu - Manali Distrikto de Himaĉal Pradeŝ, Barato
Image:Golden Bush Robin-Male I2 IMG 3818.jpg| Masklo ĉe Kullu - Manali Distrikto de Himaĉal Pradeŝ, Barato

Kategorio:Muŝkaptuledoj
Kategorio:Birdoj de Azio
Hejmlando (libro)

***Hejmlando*** estas poemaro de Hendrik Adamson. *Hejmlando* estas samizdataĵo. La libro estas nure tajpita kaj por ilustraĵoj havas fotaĵojn algluitajn sur paĝojn. La unua paĝo de la libro estas skribita permane. Enkondukan artikolon pri la aŭtoro verkis Jaan Ojalo. En la libro estas prezentitaj preskaŭ 170 versoj de Hendrik Adamson. La versokolekto estas finata per listo de versoj de H. Adamson aperintaj en diversaj revuoj kaj libroj ekde 1932 ĝis 1957.

* aŭtoro: Hendrik Adamson
* eldonejo: samizdato, (urbo Tallinn, Sovetio)
* jaro de kompono kaj unua eldono: sur permane skribita kovrilpaĝo estas 1962, tamen sur tajpita unua paĝo estas 1961
* presejo: samizdato, tajpita permane

Kategorio:Verkoj el la originala esperantlingva literaturo
Koreografio

**Koreografio**, **ĥoreografio** (de greka *χορεύω* mi dancas / *χορός* danco kaj *γράφειν* skribi) estas inventado kaj trejnado de movoj, plejofte lige al dancado. Koreografio estas arto, samkiel muzika komponado.

Koreografoaŭ koregrafo aŭ ĥoreografoestas specialisto pri koreografio, kiu inventas kaj reĝisoras ĝin.

## Vidu ankaŭ 
* Formacia danco

## Referencoj 
Kategorio:Danco
Kategorio:Baletoj
Auw AG

** Auw** estas komunumo en la distrikto Muri de Kantono Argovio, Svislando. Ĝi havis 1589 loĝantojn je la 31-a de decembro 2008.

## Geografio 
Auw situas ĉe la orienta flanko de la montoĉeno *Lindenberg* sur alteco de 489 m s.m. Krom la ĉefvilaĝo Auw mem al la komunumo ankaŭ apartenas la malpli granda vilaĝo Rüstenschwil.

La teritorio de la komunumo etendiĝas sur areo de 8,57 km², de kiuj 36,3% estas kovritaj de arbaro, 66,2% servas por agrikulturo kaj 9,5% por setlado.

## Najbaraj komunumoj 
La komunumo Auw limas en nordo al Beinwil (Freiamt), en nordoriento al Mühlau, en sudoriento al Sins, kaj en okcidento al Hohenrain (Kantono Lucerno).

## Trafiko 
Tra la komunumo Auw kondukas la kantona ĉefvojo n-ro 25 de Lencburgo al Sins. La vilaĝo Auw mem estas konektita al la publika trafikreto per buslinio de la Zugerland Verkehrsbetriebe, dum Rüstenschwil atingeblas per poŝtaŭtolinio de Muri al Beinwil (Freiamt).

La plej proksima alveturejo al aŭtovojo troviĝas sudoriente de la komunumo en distanco de 7 km apud Cham al la nacia svisa aŭtovojo A4.

## Historio 
La unua dokumenta mencio de Auw kaj Rüstenschwil datiĝas el la jaro 893 kiel *Houva* kaj *Rustiniswilare* en interezlisto de la Virina Monaĥejo Zuriko.

Dum mezepoko Auw kaj Rüstenschwil apartenis al la habsburga distrikto Meienberg. Kiam la habsburga kernlando en 1415 estis konkerita de la Svisa Ĵurkomunumo la du vilaĝoj estis atribuitaj al la tiel nomita *libera distrikto*. La 8-an de februaro 1715 la kerno de la vilaĝo Auw estis grandparte detruita de grava inscendio. Post la fino de la Helveta Respubliko en la jaro 1803 estis fondita la hodiaŭa Kantono Argovio, al kies distrikto Muri la du tiam al unu komunumo unuigitaj vilaĝoj ĝis hodiaŭ apartenas.

## Gravuloj 
En Auw naskiĝis la katolika sanktulino kaj monaĥino, Maria Bernarda Bütler (1848–1924), kiu estas ĝia plej fama civitano. Maria Bernarda estis beatigita la 29-an de oktobro 1995 fare de papo Johano Paŭlo la 2-a kaj sanktigita la 12-an de oktobro 2008 fare de papo Benedikto la 16-a.

## Vidu ankaŭ 
* Aliaj signifoj de kaj lokoj kun la nomo Auw

## Notoj kaj referencoj 
## Eksteraj ligiloj 
* Oficiala retejo de la komunumo Auw

## Bildoj 

Dosiero:Auw-Kapelle-Joseph.jpg|Sankt-Josefa Kapelo
Dosiero:Auw-Muehle-HF.jpg|Malnova muelejoj
Dosiero:Auw-Hirschen.jpg|Gastejo Hirschen
Auw

**Auw** havas plurajn signifojn:

## Geografia nomo 
* **Auw AG** estas komunumo de distrikto Muri de Kantono Argovio en Svislando.

* **Auw bei Prüm** estas komunumo de la distrikto Bitburg-Prüm de la federacia lando Rejnlando-Palatinato en Germanio.

* **Auw an der Kyll** estas komunumo de la distrikto Bitburg-Prüm de la federacia lando Rejnlando-Palatinato en Germanio. 

## Mallongigo 
* **auw** estas kodo de lingvo laŭ normo ISO 639-3.
Aerobiko

eta|Publika prezento de aerobiko

**Aerobiko** estas gimnastiko, kiu aktivigas la spiradon kaj la histan oksigen-saturadon per moviĝo kun muziko, ofte en grupo. La koreografiitaj ekzercoj estas miksaĵo inter tradicia gimnastiko kaj danco.

En 1968, ambaŭ la termino kaj la specifa ekzercometodo estis disvolvitaj de Dr Kenneth H. Cooper, ekzerca fiziologo, kaj Col. Pauline Potts, fizioterapiisto, ambaŭ membroj de la Usona Aerarmeo.

Aerobiko estis disvolvata en Usono kaj populariĝis mondvaste en la 1980-aj jaroj per konataj aktorinoj kiel ekzemple Jane Fonda.

## Konkursoj 
Estas du formoj de konkursoj:
* aerobika gimnastiko disvolvita de la Internacia Federacio de Gimnastiko,
* arta aerobiko subtenita de la Internacia federacio pri aerobikaj kaj korpekzercadaj sportoj.

## Referencoj 
Kategorio:Gimnastiko
Kategorio:Korpekzercado
-on-

[eta|240px|[Kvar kvaronoj]]

La sufikso **-on-** devas esti postemetita al *nombro*. Ĝi indikas ĉiun egalan parton en kiu estas dividata unuo.

La noma sufikso **-ono** estas la rezulto de divido.
* Duono estas unu dividata en du, aŭ 1/2.
* Triono estas unu dividata en tri aŭ 1/3.
* Kvarono estas unu dividata en kvar aŭ 1/4.
* Kvinono estas unu dividata en kvin aŭ 1/5.
* Kaj tiel plu.
* Tri okonoj estas 3/8.
* Tridek du centonoj estas 32/100.

La adjektiva sufikso **-ona** kvalifikas parton el tuto, kiu estas egale dividata.

## Komunaj uzoj 
* Duona horo = 30 minutoj
* Kvarona horo = 15 minutoj
* Duona tago = 12 horoj
* Duona vokalo aŭ duonvokalo = *j* kaj *ŭ*

## Referencoj 
on
Kategorio:Sufiksoj en Esperanto
Maisonnisses

**Maisonnisses** estas franca komunumo lokita en la departemento Creuse kaj en la regiono Limoĝio. Ĝi havis 213&#160;loĝantojn laŭ censo plenumita en 1999.

La vilaĝo estas trafluata de la rivero Gartempe.

__TOC__
## Geografio 
Maisonnisses etendiĝas sur 11,12&#160;km², kaj havis 213&#160;loĝantojn laŭ la lasta oficiala censo, tiel ke la loka loĝdenso estas nur 19&#160;homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo. 

La regiono ĉefe konsistas el malaltaj montoj kaj altebenaĵoj : la plej alta punkto de Maisonnisses situas je alteco de 685&#160;metroj.

## Historio 
Antaŭ la franca revolucio de 1789 kaj la kreado de la departemento Creuse en 1790, Maisonnisses apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ro Serge Meaume, kiu do fariĝis la loka urbestro.

## Administrado 
Maisonnisses apartenas al la kantono de Ahun, kies ĉefurbo estas Ahun. Tiu kantono mem estas parto de la arondismento de Guéret, unu el la du arondismentoj de la departemento Creuse.

## Monumentoj 
La monumento de la bosko Thouraud estis dediĉita al la 12 rezistantoj, kiuj estis pafmortigitaj de nazioj en 1943.

## Vidu ankaŭ 
*Komunumoj de Creuse
*Kantono de Ahun

Kategorio:Komunumoj de Creuse
Dioskorido

Lia verko estis la ĉefa fonto pri kuracplantoj inter la 1-a jarcento kaj la 16-a jarcento

Lia naskiĝregiono, Kilikio, (en la nuna Turkio) estis tiam provinco de la Romia Imperio.

Laŭ la prefaco de lia verko "**De materia medica**" *(Περὶ Ὕλης Ἰατρικῆς, Peri Hulês Iatrikês = pri la kuracplantoj)*, Dioskorido estis militista kuracisto sub la regoj de imperiestroj Klaŭdio kaj Nerono. Multenombraj vojaĝoj permesis al li kolekti informojn pri la kuracplantoj el la Romia Imperio kaj la Helena landaro.

## Verko 
200ra|eta|maldekstra|**De materia medica**

***De materia medica*** priskribas la uzon de 1&nbsp;600 kuraciloj, kies tri kvinonoj estas tirataj el plantoj kaj du kvinonoj el bestoj kaj mineraloj. Li donas la lokalan nomon de la aĵo (planto, besto, ŝtono), ĝian priskribon, la manieron akiri ĝin kaj ĝian efikon.

## Eksteraj ligiloj 
*  Dioskorido, vidpunkte de floristo 
*  Dioskorido en la paĝaro "Hellenica" 

Kategorio:Helenaj verkistoj
Kategorio:Helenaj kuracistoj
Kategorio:Farmakologioj
Kategorio:Helenaj botanikistoj
Kategorio:Herbokuracistoj
Kategorio:Naskiĝintoj en la 1-a jarcento
Kategorio:Mortintoj en la 1-a jarcento
Terano (geologio)

**Terano** en la platotektoniko estas parto de kontinento, nur regiona laŭ dimensio, kiu per grandtektonikaj ŝoviĝoj algluiĝis al alia kontinento kaj havas malsaman geologian ekestohistorion ol tiu. 

## Literaturo 
* J. D. Keppie: *Northern Appalachian terranes and their accretionary history.* Geological Society of America, Special Paper, Bd. 230, S. 159-192, 1989
* M. S. Oczlon: *Terrane Map of Europe.* Gaea Heidelbergensis, Bd. 15, 2006

## Eksteraj ligiloj 
* Libere elŝutebla versio de *"Terrane Map of Europe"*


Kategorio:Platotektoniko
Kategorio:Kontinento de la terhistorio
Nagyrécse

**Nagyrécse** [nadjrEĉe] estas vilaĝo en Hungario, en regiono **Okcidenta** Transdanubio, en departemento Zala, en subregiono de Nagykanizsa. Nagy signifas: granda kaj faras diferencon de Kisrécse.

## Bazaj informoj 
* Areo: 27 km²
* Loĝantaro: 1050
* Poŝtkodo: 8756
* Telefonprefikso: 93
* Koordinatoj: 46°29′22″N 17°03'10″E

## Situo 
Nagyrécse situas sur mildaj deklivoj, laŭ ĉefvojo Budapeŝto-Letenye, aŭtoŝoseo kaj fervojo Budapeŝto-Zagrebo preteriras. La vilaĝo preskaŭ kontaktiĝas kun Kisrécse. Nagykanizsa troviĝas 8, Zalakaros 12 km-ojn.

## Historio 
La unua skriba mencio devenis pri la vilaĝo el 1264. La turkoj faris senhoma la komunumon. Vilaĝservoj estas infanĝardeno, lernejo, poŝto.

## Vidindaĵoj 
* romkatolika novromanika preĝejo omaĝe al Ladislao la 1-a (Hungario) de 1870, la altarbildon Soma Orlai Petrich pentris
* kastelo de Inkey [inkei] kun parko

Kategorio:Vilaĝoj de Hungario
Kategorio:Vilaĝoj de departemento Zala
Horizonto (gazeto)

**Horizonto** estis "kultura kaj informa revuo de la Neŭtrala Esperanto Movado" (NEM). Ĝi aperis komence en Zaragoza (Hispanio) zorge de Inés Gastón, depost 1980 en Rødovre (Danio) zorge de Peter Zacho.

Al *Horizonto* kontribuis precipe esperantistoj, kiuj staris en la tendaro de Ivo Lapenna post la eventoj dum la Universala Kongreso en Hamburgo en 1974, kiam Lapenna ne estis reelektita kiel prezidanto de UEA. Inter la plej konataj aŭtoroj de Horizonto estis (en alfabeta ordo): 
* André Albault
* Roger Bernard
* Fernando de Diego, kiu prizorgis rubrikon "Revuo de la revuoj", t.e. kritika kaj komenta trarigardo de la esperanta gazetaro
* Bernard Golden
* Reinhard Haupenthal (nur komence)
* Ivo Lapenna
* Heinz Dieter Maas
* Paul Neergaard
* Fabrizio Pennacchietti
* Jean Thierry
* Peter Zacho
k.a.

Laŭ la subtitolo "kultura kaj informa revuo" kaj laŭ la programo verkita de la iama sekretario de la Akademio de Esperanto, Jean Thierry, en la unua numero de *Horizonto*, la enhavon oni povas klasifi en du ĉefaj kategorioj: 
* Movad-politiko, precipe kritiko de UEA post 1974, kaj ĝenerala politiko, precipe kontraŭ-komunismo kaj 
* kulturo kaj lingvo, inkluzive terminologio. 
Dum multaj kontribuoj de la unua grupo pro ŝanĝita politika situacio nur historie plu estas interesaj, multaj kontribuoj pri esperantaj lingvo kaj kulturo daŭre estas legindaj. *Horizonto* kiel periodaĵo, kiu celis internacian esperantistaron, estis skrupule lektorita kaj pro tio ankoraŭ en 2009 lingve kaj stile daŭre restas klasike modela.

## Literaturo
* **1976**: Thierry, Jean. Kial nepriĝis la nova periodaĵo "Horizonto"? En: Horizonto 1-a jaro 1976, n-ro 1, p.&nbsp;2

## Eksteraj ligiloj 
* Jarkolektoj de Horizonto en la Kolekto por Planlingvoj kaj Esperantomuzeo 
* Kelkaj artikoloj  el Horizonto en Elektronika Bibliografio de Esperantaj Artikoloj (EBEA)

Kategorio:Esperanto-kulturo
Kategorio:Esperanto-gazetoj
Ĉeĥoslovaka popola armeo

dekstra|eta|250ra|Viro en uniformo de ĈSPA dum Tanka tago en VTM Lešany
**Ĉeĥoslovaka popola armeo** (ĈSPA) (ĉeĥe **Československá lidová armáda**, slovake **Československá ľudová armáda**, mallongigo **ČSLA**) estis nomo de la armeo de ĉeĥoslovaka ŝtato inter la jaroj 1954 ĝis 1990.

Per tago de proklamo de leĝo n-ro 74/1990 Sb. la 14-an de marto 1990 la nomo de armeo estis ŝanĝita al Ĉeĥoslovaka armeo.

## Konsisteroj de armeo 
Parto de ĈSPA estis surtera armeo, armea aviadilistaro kaj soldataroj de kontraŭaera defendo de la ŝtato.

### La surtera soldataro 
La surtera soldataro estis la plej nombra konsistero de la armeo. La bazo de ties batalforto estis operacaj kaj taktikaj raketoj. Ĉefa batforto estis tankoj. Artilerio estis ekipita per diversaj tipoj de kanonoj kaj minĵetiloj, kontraŭtankaj kanonoj, kontraŭtanka direktita misilo kaj pluaj armiloj.

Al la surtera soldataro apartenis motopafistaj kaj tankaj korpusoj, formacioj de kontraŭaera defendo, artilerio kaj specialaj soldataroj, kiel estas pioniraro, splisistaro, kemia soldataro, fervoja soldataro kaj paraŝutistaro. Pluaj formacioj kaj ekipaĵoj donis al la batalformacioj necesajn teknikajn, materialajn kaj pluaj servojn.

La pioniraro estis ekipita per ŝoseaj kaj teraj maŝinoj, deminigaj tankoj, pontaj tankoj kaj tekniko por certigi transporton de la soldataroj trans akvaj fluoj kaj aliaj terenaj obstakloj. La fervoja soldataro kapablis certigi konstruadon kaj renovigon de fervojo inkluzive de pontoj kaj komunikiloj kaj sekurigiloj kaj riparon de fervojaj veturiloj. La fervoja soldataro kaj la pioniraro partoprenis en likvido de sekvoj de katastrofoj kaj aliaj katastrofoj.

### La armea aviadilaro 
La armea aviadilistaro estis ekipita per supersonaj reaktivaj aviadiloj, batalhelikopteroj, raketarmiloj kaj elektronika ekipaĵaro.

### La soldataroj de kontraŭaera defendo de la ŝtato 
La soldataroj de la kontraŭaera defendo de la ŝtato estis kreita per kontraŭaviadilaj formacioj, per formacioj de persekuta aviadilaro, radioteknikaj kaj specialaj formacioj.

## Vidu ankaŭ 
* Ĉeĥoslovaka armeo (la nomo antaŭanta kaj sekvanta post la nomo ĈSPA)
* Armeo de Ĉeĥa respubliko
* Armeo de Slovaka respubliko
* Domo de armeo
* Tipoj de aviadiloj uzataj en Ĉeĥoslovakio post la dua mondmilito
* Helpaj teknikaj batalionoj

## Eksteraj ligiloj 
* Ĉeĥoslovaka popola armeo (interesemaj paĝoj dediĉitaj al tiu ĉi eksa armeo)
* Ĉeĥoslovaka armeo
* Tekniko de Ĉeĥoslovaka popola armeo

Kategorio:Ĉeĥoslovaka popola armeo
Kategorio:Armitaj fortoj de Ĉeĥoslovakio
Popola armeo
Maria Bernarda Bütler

**Maria Bernarda Bütler** (**Sankta Maria Bernarda**) estas katolika sanktulino, kiu naskiĝis la 28-an de majo 1848 en Auw en Kantono Argovio en Svislando. Ŝi mortis la 19-an de majo 1924 en Kartageno en Kolombio. Maria Bernarda estis beatigita la 29-an de oktobro 1995 fare de papo Johano Paŭlo la 2-a kaj sanktigita la 12-an de oktobro 2008 fare de papo Benedikto la 16-a.

## Vivo 
Maria Bernarda Bütler naskiĝis kiel Verena Bütler en kamparana familio en Auw kiel kvara infano dum dimanĉo. Kiam Verena fariĝis 15-jara ŝi esprimis la deziron dediĉi sian vivon al Dio. La 12-an de novembro 1867 ŝi aliĝis kiel novulino al la kapucenan monaĥejon *Maria Hilf* en Altstätten en la Rejnvalo. Du jarojn poste ŝi deklaris ŝian monaĥejan ĵuron kaj fariĝis monaĥino. En 1880 ŝi elektiĝis abatino. Patrino Maria Bernarda forlasis en la jaro 1888 kune kun ses kunmonaĥinoj la sanktgalan Rejnvalon por elmigri al sia unua misiejo en Chone en Ekvadoro. Ŝi tie fondis filimonaĥejon de la sanktgala monaĥejo *Maria Hilf*, kiun ŝi per ŝia organiza talento iom post iom transformis al la propra ordeno de la *Franciskaj Misifratinoj de Maria Helpu*, kiu en la jaro 1938 estis oficiale rekonita de papo Pio la 11-a. Kiam en la jaro 1895 la posedaĵo de la eklezio en Ekvadoro estis ŝtate konfiskita, la ordenfratinoj fuĝis al Kartageno en Kolombio, kie ili fondis lernejojn, hospitalojn kaj hejmojn. Poste ili aktiviĝis ankaŭ en Brazilo, kie Patrino Bernarda kreis novan filimonaĥejon.

## Eksteraj ligiloj 
* Retejo *Patrino Maria Bernarda Bütler* en la germana lingvo

Kategorio:Svisaj sanktuloj
Kategorio:Argovianoj
Gimnazio de Wichterle

**Gimnazio de Wichterle** en Ostrava-Poruba estas la plej malnova kaj la plej granda gimnazio en Poruba. Ĝi estis fondita en la jaro 1956.

## Formoj de studado 
* kvarjara studado
* kvarjara studado kun plifortigita instruado de matematiko kaj informatiko
* okjara studado – primo
* okjara studado – sekundo ĝis oktavo
* distanca studado

Kategorio:Gimnazioj en Ostrava
Kategorio:Poruba
Wichterle
Kategorio:Lernejoj fonditaj en 1956
Csonkahegyhát

**Csonkahegyhát** [ĉonkahedjhAt] estas malgranda vilaĝeto en Hungario, en regiono Okcidenta Transdanubio, en departemento Zala, en Distrikto Zalaegerszeg.

## Bazaj informoj 
* Areo: 8 km²
* Alto super marnivelo: 291 m
* Loĝantaro: 340
* Poŝtkodo: 8918
* Telefonprefikso: 92
* Koordinatoj: 46°48′03″N 16°43'12″E

## Situo 
Csonkahegyhát situas sur deklivoj, laŭ flankovojoj. Zalaegerszeg troviĝas 13, Nova 16, Pacsa 29, Lenti 30 km-ojn.

## Historio 
La unua skriba mencio devenis pri la vilaĝo el 1272. Supozeble la komunumo senhomiĝis pro la kontraŭturkaj bataloj. Vilaĝservoj estas infanĝardeno, kuracejo, dentokuracejo, kafejeto, poŝteto, migra poŝto, etbanko.

## Vidindaĵoj 
* romkatolika lerneja kapelo omaĝe al Sankta Jozefo
* kalvinana sonorilostablo de 1906
* romkatolika sonorilostablo de 1941

Kategorio:Vilaĝoj de Hungario
Kategorio:Vilaĝoj de departemento Zala
Dobronhegy

**Dobronhegy** [dobronhedj] estas malgranda vilaĝeto en Hungario, en regiono Okcidenta Transdanubio, en departemento Zala, en Distrikto Zalaegerszeg. Finaĵo de la loknomo hegy signifas: monto.

## Bazaj informoj 
* Areo: 2 km²
* Loĝantaro: 150
* Poŝtkodo: 8917
* Telefonprefikso: 92
* Koordinatoj: 46°49′10″N 16°44'59″E

## Situo 
Dobronhegy situas en Montetaro Zala sur deklivoj, laŭ flankovojoj. Apuda monteto same tiel nomata Dobronhegy estas 302 m-ojn alta. Zalaegerszeg troviĝas 10, Nova 19, Pacsa 27, Körmend kaj Őriszentpéter po 30 km-ojn.

## Historio 
La unua skriba mencio devenis pri la vilaĝo el 1271 en formo *"Dabrua"*. La vilaĝanoj produktas precipe vinberon sur la deklivoj. Vilaĝservoj estas biblioteko, interretejo, migra poŝto.

## Vidindaĵoj 
* romkatolika preĝdomo omaĝe al Sankta Nikolao
* kapelo
* skulptaĵo pri Sankta Maria

Kategorio:Vilaĝoj de Hungario
Kategorio:Vilaĝoj de departemento Zala
Terano

**Terano** povas esti:
* Etimologie, **Terano** estas loĝanto de planedo Tero. (*Tiu vorto pleonasmas, pro tio ke Tero estas la ununura (konata) enloĝata planedo, sed ĝi estas tre uzata en sciencfikcio, kie oni supozas ke homoj renkontos loĝantojn de aliaj mondoj, aŭ ke homaj kolonioj sur aliaj planedoj sendependiĝos.*)
* En geologio, **Terano** estas roktavolo amasigita far de tektonika ŝoviĝo.
Döbröce

**Döbröce** estas tre malgranda vilaĝeto en Hungario, en regiono Okcidenta Transdanubio, en departemento Zala, en Distrikto Zalaszentgrót.
eta|Blazono de Döbröce

## Bazaj informoj 
* Areo: 3&nbsp;km²
* Loĝantaro: 90
* Poŝtkodo: 8357
* Telefonprefikso: 83
* Koordinatoj: 46°56′12″N 17°11'23″E

## Situo 
Döbröce situas sur tre mildaj deklivoj, laŭ traira flankovojo. La vilaĝo preskaŭ kontaktiĝas kun Nagygörbő. Zalaszentgrót troviĝas 10, Sümeg 11, Hévíz 20, Keszthely 23, Tapolca 24&nbsp;km-ojn.

## Historio 
La unua skriba mencio devenis pri la vilaĝo dum regado de Ladislao la 4-a. En la 16-a jarcento pro la turkoj la vilaĝanoj rifuĝis. La rehomiĝo okazis en la 1740-aj jaroj.

Vilaĝservo estas kampadejo. La municipa administracio funkcias en Kisgörbő, en Döbröce migra poŝto servas.

## Vidindaĵoj 
* romkatolika preĝejo omaĝe al Reĝo Kristo

Kategorio:Vilaĝoj de Hungario
Kategorio:Vilaĝoj de departemento Zala
Listo de Esperanto-renkontiĝoj de Sovetunio

Ĉi-tie estas listo de Esperanto-renkontiĝoj okazintaj en Sovetunio.

**Esperanto-renkontiĝoj, okazintaj multfoje:**

* CRRER - Centro-Rusia Regiona E-renkontiĝo
* REVU - Renkontiĝo Esperantista Volgo-Urala
* MUER - Montar-Ulĵbinka Esperanto-renkontiĝo
* MUZO - Literatura konkursa renkontiĝo
* ORA FOLIO - Aŭtuna ĉebalta renkontiĝo
* NEĜFLOKETO - Vintra ĉebalta renkontiĝo
* BOATADO - Printempa ĉebalta renkontiĝo
* GIRULIAI - Somera ĉebalta renkontiĝo

## "Renkontiĝo esperantista Volgo-Urala" (REVU) 
* REVU-8: novembro 1973, Miass
* REVU-14: 6-8 novembro 1976, Sizranj (Kujbiŝeva provinco, kontakta organizanto Natali Dolganova.
* REVU-15: 7-9 majo 1977, Permjo. Menciita ĉeforganizanto Ĉazova Ludmila Nikolajevna. .

## "Velura sezono" 
"Velura sezono" en 1987: Jalto

Dosiero:Flageto Velura sezono 1987.jpg|Flageto Velura sezono 1987

## "Esperanto kaj naturo" 
"Esperanto kaj naturo" en 1976: Sepa tendaro, Latvio, Garsili 3-11 julio 1976. Rigardu Sepa tendaro ESPERANTO kaj NATURO. 1976.

## VolgEJT 
* VolgEJT-1: 1986, Volgograda provinco

Dosiero:Flageto VolgEJT 1.jpg|Flageto VolgEJT 1

* VolgEJT-2: 1988, Urjupinsk. Rigardu en la artikolo Sovetia Esperantista Junulara Movado.

## 1976 
* **Ora folio** 1976, 6-8 novembro, Latvio, Kandava. Ĉeforganizanto Riga Junulara Esperanto klubo. En la programo okazis karnavalo, ekskurso, seminario, slajdkonkurso - "Nia Esperanto" kaj "Somero". 
* **Zamenhof festo en Miass**, 11-12 decembro 1976, Rusio Miass (Ĉeljabinska provinco, kontaktorganizanto Koptjagina Tatiana (Aleksandrovna). En programo estis prelego "Doktoro Zamenhof kaj lia tempo", poezia konkurso "Lira-76", festa vespero.
* Tradicia Novjarfesta renkontiĝo de Baltia regiono okazis en Tallinn. kunvenis pli ol 40 personoj el Odeso, Moskvo, Tallinn, Riga, Vilnius.
* **Neĝfloketo-77** okazis en turisma bazejo Karli (10 kilometroj de Cesis (Latvio Soveta Unio). Dum ĝi okazis seminarioj *Pri E-informado, manieroj kaj eraroj*, *Kiel plivigligi kluban laboron* kaj *Kunlaboro de kluboj en regiona skalo*.. La renkontiĝon partoprenis 38 personoj el 9 urboj: Riga, Liepaja, Limbaĵi, Vilnius, Kaunas, Klajpeda, Moskvo, Leningrado, Sizranj..

## 1990 
* STELO-10, Taganrog Rostova provinco

Dosiero:STELO 10.jpg|Montrilo al STELO 10

## 1992 
* Prima galanto Ĉeboksari renkontiĝo por komencantoj lernitaj esperanton dum vintra sezono 1991-1992. A la renkontiĝo venis esperantistoj el Niĵnij Novgorod kaj Dimitrovgrad. Ĉeforganizanto Aleksandr Blinov, kunorganizanto P.Fiŝo, ĉefgasto Aleksandr Ĥrustaljov.

Dosiero:Prima galanto 1992.jpg|Insigno de Prima galanto 1992

## 2004 
* NESTo-2004 — "Naturista Esperantista Somera Tendaro" — kiun de tempo al tempo oni deĉifras kiel “Niĵnij Novgorod Esperantista Somera Tendaro”, ĉar ĝin organizas junulara Esperanto-klubo Ĉapelo el Niĵnij Novgorod kun helpo de la Internacia Naturista Organizo de Esperantistoj — okazis de la 17a ĝis la 24a de julio sur bordo de la rivero Luĥ. Partoprenis 25 homoj el Niĵnij Novgorod, Moskvo, Ivanovo, Dimitrovgrad, Jelec kaj Krasnojarsk.

Kategorio:Esperanto-renkontiĝoj en Eŭropo
Kategorio:Esperanto-renkontiĝoj en Azio
Csesztreg

**Csesztreg** [ĉestreg] estas malgranda vilaĝo en Hungario, en regiono Okcidenta Transdanubio, en departemento Zala, en Distrikto Lenti.
eta|maldekstre|Csesztreg

## Bazaj informoj 
* Areo: 23 km²
* Loĝantaro: 850
* Poŝtkodo: 8973
* Telefonprefikso: 92
* Koordinatoj: 46°43′01″N 16°30'54″E

## Situo 
Csesztreg situas sur tre mildaj deklivoj, laŭ flankovojoj. Lenti troviĝas 13, Nova 16, Őriszentpéter 19 km-ojn.

## Historio 
La unua skriba mencio devenis pri la vilaĝo el 1257 laŭ tiama hungara ortografio *"Cheztregh"*. Ekde 1322 la komunumo iĝis doganprena loko, ekde 1469 kampurbo. En 1871 denove iĝis nur vilaĝo. Vilaĝservoj estas infanĝardeno, lernejo, apoteko, poŝto, industria zono.

## Vidindaĵoj 
* romkatolika romanika Preĝejo Sankta Maŭrico (Csesztreg) el la 12-a jarcento, post 3 jarcentoj gotikiĝis, en la 18-a jarcento barokiĝis
* kampadejo

## Famuloj 
En Kerkaújfalu (nun parto de Csesztreg) naskiĝis jezuito Jenő Kerkai.

## Ĝemelkomunumoj 
*  Markersdorf-Haindorf, Aŭstrio
eta|maldekstre|Csesztreg
Horizonto (apartigilo)

**Horizonto** havas plurajn signifojn: 

* Horizonto: linio ĝis kiu eblas vidi la ter-surfacon.
* Eventa horizonto: Pri la efikoj en fizika relativeco.
* Horizonto (gazeto): Nomo de periodaĵo de Neŭtrala Esperanto-Movado.
* Horizonto (eldonejo): Nomo de la eldonejo de Neŭtrala Esperanto-Movado.
Virtlando

eta|160ra|dekstra|La flago de Virtlando
160ra|dekstra|
eta|200ra|dekstra|"Virtlanda Gruo"
eta|200ra|dekstra|Virtlanda poŝtmarko

**Virtlando** (oficiala nomo: *Wirtland*) estas virtuala mikronacio, kiu raportite estas la unua en la mondo suverena ŝtato ekzistante nur en la Interreto. Virtlando estas eksperimento de domajna leĝo kaj stabila ŝtato, kiu ne havas propran teritorion.

## Historio 
Virtlando estis fondata la  kiel sociala iniciativo. Ĝi estas reprezentata en oficiala retejo www.wirtland.com. En hodiaŭa tempo Virtlando estas estrata de kanceliero kaj havas celon esti parlamenta demokratio.

## Loĝantaro 
Loĝantaro de Virtlando havas ŝtatanojn kaj turistojn. En hodiaŭa tempo loĝantaro havas ekzemple 800 homojn. Civitaneco de Virtlando estas malfermata kaj senkosta por ĉiuj homoj, kiuj havas 18 jarojn. Virtlando donas egalajn demokratiajn rajtojn kaj ne diskriminacias per nacio, aĝo, religio, raso kaj sekso. Petskribo por ricevo de civitaneco estas en 7 lingvoj: la angla, hispana, bulgara, portugala, turka, rusa kaj la taja. Virtlando havas interretan socion de propraj ŝtatanoj «Witizens of Wirtland».

## Moneroj kaj poŝtmarkoj 
En julio 2009 jaro Virtlando komencis fari propran oran moneron, kiu nomiĝas «Virtlanda Gruo». La  estis farata arĝenta monero. Virtlando ankaŭ faras unikan poŝtmarkon.

## Oficiala retejo 
* http://www.wirtland.com

Kategorio:Mikronacioj
Blankabrova tarsigero

La **Blankabrova tarsigero** (***Tarsiger indicus***) estas specio de birdo de la familio de Muŝkaptuledoj kaj genro de Tarsigeroj. Tiu genro karakteras iel laŭ aspekto pro flaveca koloro en subaj partoj, sed kombine kun blua aŭ griza en supraj partoj; ĉe tiu specio la subaj partoj estas brunflavecaj aŭ ruĝoranĝaj, dum la supraj partoj estas tre grizaj kaj en la kapo elstaregas tre kontraste **blanka superokula strio** el la beko al la orelo, de kie venas la nomo *Blankabrova tarsigero*.

La specio, kiel ĉe multaj parencaj genroj, estas ekzemplo de seksa duformismo, ĉar la ino estas iom pli senkolora, dum la masklo montras en reprodukta plumaro tre malhelgrizajn suprajn partojn kie ege kontrastas la tre blanka superokula strio.

Ĝi troviĝas en Butano, Ĉinio, Barato, Birmo, Nepalo, Tajvano kaj Vjetnamio. Ties natura habitato estas moderklimataj arbaroj.

## Referencoj
* BirdLife International 2004. Tarsiger indicus. 2006 IUCN Ruĝa Listo de Minacataj Specioj. Konsultita la 27an de julio 2007.

Kategorio:Muŝkaptuledoj
Kategorio:Birdoj de Azio
Völklinger Hütte

**Völklinger Hütte** (ŝtalfarejo de Völklingen) situas en germana urbo Völklingen, Sarlando.

En 1994 ĝi estis registrita kiel monda kulturheredaĵo de UNESCO.

La ferfandejo estis fondita 1873 fare de Julius Buch kaj funkciis - por diversaj posedantoj - ĝis 1986.

Post ekmalfunkciado ĝi fariĝis industria monumento.

Ĝi estas stacio sur la Eŭropa vojo de industrimonumentoj.

## Monda Heredaĵo 
## Galerio 

Dosiero:VoelklingerHuette1.JPG
Dosiero:VoelklingerHuette2.jpg
Dosiero:VoelklingerHuette3.jpg
Dosiero:VoelklingerHuette4.jpg
Dosiero:VoelklingerHuette5.jpg
Dosiero:VoelklingerHuette6.jpg
Dosiero:VoelklingerHuette7.jpg
Dosiero:VH pano5 1.jpg
Dosiero:VH pano10.jpg
Dosiero:VoelklingerHuetteEmblem.jpg

Kategorio:Metalurgio
Proporcia balotsistemo

**Proporcia balotsistemo** estas balotsistemo, laŭ kiu la kandidatiĝantaj grupoj (plej ofte politikaj partioj, pli malofte balotaj aliancoj) antaŭ la baloto faras ordigitajn listojn de siaj kandidatoj. La voĉdonantoj en la baloto nur povas elekti inter tiuj listoj. La parlamentaj seĝoj aŭ sidlokoj disdividiĝas en proporcio al la nombro de voĉdonoj, kiujn ricevis la unuopa listo. Do ekzemple grupo, kiu ricevis 30 procentaĵojn de la voĉoj, ricevas 30 procentaĵojn de la parlamentaj seĝoj. Ĉar laŭ tiu kalkulo kutime ne rezultiĝas entjeraj nombroj kaj ne eblas disdoni partojn de parlamenta seĝo, ekzistas antaŭe fiksitaj matematikaj procedoj por laŭeble juste elkalkuli la finan parlamentan disdividon.

Kutime la grupoj ricevas malpli da parlamentaj seĝoj ol ili nomumis kandidatojn en sia antaŭbalote prezentita listo. Tiam la seĝoj disdoniĝas laŭ la ordo prezentita en la listo, unue al la unua kandidato, poste al la dua kaj tiel plu.

En preskaŭ ĉiuj aplikoj de la proporcia balotsistemo tamen ekzistas minimuma procentaĵo da voĉoj, kiun grupo devas atingi por rajti entute reprezentiĝi en parlamento: "elektosojlo". Tio ne ebligus funkciantan parlamenton el tro multaj malgrandaj partioj, kiuj malsamopinias kaj ne sukcesas fiksi agodirekton.

En pluraj landoj aplikiĝas kombino inter majoritata kaj proporcia balotsistemo. Ekzemplo estas la balotoj por la germania parlamento Bundestag. Ĉiu voĉdonanto povas **kaj** elekti personan favoran kandidaton ("unua voĉo") **kaj** doni sian voĉon al partia listo ("dua voĉo"): Sekve iuj kandidatoj rekte elektiĝas en la parlamenton, kaj aliaj ricevas parlamentan seĝon laŭ la proporcia sistemo. Laŭ difinita kalkulo, iuj pliaj lokoj (nomataj *Überhangmandate*, "pliaj parlamentaj seĝoj") fine estas matematike aldonitaj al iuj partioj, por interjustigi la du balotsistemojn: Ekzemplon pri tio eblas vidi en la rezultoj de la parlamenta baloto en Germanio 2009 de la 27-a de septembro 2009 (en la lasta tabela kolumno).

## Eksteraj ligiloj 
* germanlingva artikolo *Das personalisierte Verhältniswahlrecht* ("la personigita proporcia balotsistemo" en germania retejo pri politika eduko)
* retejo "librejo pri la proporcia balotsistemo" (angle) 

Kategorio:Balotsistemoj
Tlingitoj

eta|Iama teritorio de la tlingitoj
La **Tlingitoj** aŭ **Tlinkitoj** estas indiana etno de Nordameriko. Ili parolas la tlingitan, el la Na-denea lingvaro.

La tradicia teritorio de la ĉirkaŭ 10.000 tlingitoj situis ĉe la marbordo de Sudorienta Alasko (kaj en Usono kaj en la kanada provinco Brita Kolumbio) kaj en Jukon-teritorio.

## Bibliografio 
* Andrew Hope III/Thomas F. Thornton: *Will the Time ever come? A Tlingit Source Book*, University of Alaska, Fairbanks 2000
* Sergei Kan: *Memory Eternal: Tlingit Culture and Russian Orthodox Christianity through Two Centuries*, University of Washington Press, Seattle 1999, ISBN 9780295978062
* Wallace M. Olson: *The Tlingit. An Introduction to their Culture and History*, Heritage Research, 5. Aufl. 2004

## Referencoj 
## Vidu ankaŭ 
* Listo de nordamerikaj indianaj triboj
* Haidoj
* Okcidenta cugo

## Eksteraj ligiloj 
* Teslin Tlingit Council 
* Arctic Studies Center 
* *Tlingitoj* en la *World Culture Encyclopedia*

Kategorio:Indianaj etnoj en Kanado
Kategorio:Alasko
Kategorio:Brita Kolumbio
-551

En la jaro **551 antaŭ Kristo** okazis, interalie:

[maldekstra|140px|eta|[Konfuceo]]
## Eventoj 
## Naskiĝoj 
* Naskiĝis Konfuceo (latine *Confucius*, latinigo de la ĉina nomo *Kǒngfūzǐ* (孔夫子) [khung fu tsõ], ekzistas pluraj transskribmanieroj) - grava ĉina filozofo, kies ideoj, nomataj konfuceismo, profunde influis multajn aziajn kulturojn.
-494

En la jaro **494 antaŭ Kristo** okazis, inter alie:
[200px|eta|maldekstra|ruinoj de la antikva templo de [Apolono en Didima]]

## Eventoj 
* En Malgrandazio, la armeo de la Persa Imperio detruis la helenisman urbon Mileto. Dek kvin jarojn poste, en 479, la urbo refondiĝos, sub direkto de la filozofo kaj urboplanisto *Hipodamo*.
* Same en Malgrandazio, forbruliĝis la antikva templo de Apolono en Didima.